MUNICIPIUL CRAIOVA

CONSILIUL LOCAL AL  MUNICIPIULUI CRAIOVA



                                HOTĂRÂREA NR.303
privind trecerea bunului imobil „Cinematograf Craioviţa” din domeniul public, în domeniul privat al municipiului Craiova 
        Consiliul Local al Municipiului Craiova întrunit în şedinţa extraordinară din  data de 15.06.2026;

            Având în vedere referatul de aprobare nr.200339/2026, raportul nr.200660/2026 al Direcţiei Patrimoniu și raportul de avizare nr.201036/2026 al Direcției Juridice, Asistență de Specialitate și Contencios Administrativ prin care se propune trecerea bunului imobil „Cinematograf Craioviţa” din domeniul public, în domeniul privat al municipiului Craiova și avizele nr.21/2026 al Comisiei I - Buget Finanţe, Studii, Prognoze şi Administrarea Domeniului, nr.17/2026 al Comisiei III -Servicii Publice, Liberã Iniţiativã şi Relaţii Internaţionale și nr.25/2026 al Comisiei V- Juridică, Administraţie Publică şi Drepturi Cetăţeneşti;     
       În conformitate cu prevederile Ordonanţei Guvernului nr.112/2000 pentru reglementarea procesului de scoatere din funcţiune, casare şi valorificare a activelor corporale care  alcătuiesc domeniul public al statului şi al unităţilor administativ teritoriale, aprobată prin Legea nr.246/2001, Legii nr.15/1994, republicată, privind amortizarea capitalului imobilizat în active corporale şi necorporale, punctele nr.22 şi 23 din Normele Metodologice de aplicare a Legii nr.15/1994, aprobate prin Hotărârea Guvernului nr.909/1997, cu modificările şi competările ulterioare,  art. 555- 557 și art. 858- 864  din Codul Civil;
  În temeiul art.129 alin.2 lit.c, coroborat cu alin.6 lit.a și b, art.139 alin.3 lit.g, art.154 alin.1, art.196 alin.1 lit.a şi art.361 alin.2 şi 3 din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare;
HOTĂRĂŞTE:

Art.1. Se aprobă trecerea din domeniul public, în domeniul privat al municipiului Craiova,  a bunului imobil „Cinematograf Craioviţa”, identificat în anexa care face parte integrantă din prezenta hotărâre, în vederea scoaterii din funcţiune, casarii şi demolării.
Art.2. Bunul-imobil prevăzut la art.1, rămâne în administrarea Consiliului Local al Municipiului Craiova  până la efectuarea operațiunilor legale de scoatere din funcțiune, de casare și de valorificare a materialelor rezultate în urma acestei proceduri.
               Art.3.  Pe data prezentei hotărâri, se modifică în mod corespunzător  Hotărârile Consiliul Local al Municipiului Craiova nr.147/1999 referitoare la însuşirea inventarului bunurilor care alcătuiesc domeniul public al municipiului Craiova, nr.555/2022 privind modificarea inventarului domeniului public al municipiului Craiova şi nr.522/2007 referitoare la aprobarea inventarului bunurilor care alcătuiesc domeniului privat al municipiului Craiova, cu modificarile şi completările ulterioare.

                Art.4. Primarul Municipiului Craiova, prin aparatul de specialitate: Compartimentul Administraţie Publică Locală şi Relaţii cu Consiliul Local și Direcţia Patrimoniu vor aduce la îndeplinire prevederile prezentei hotărâri.

